CELEX: 62020TN0623
Language: fi
Date: 2020-10-09 00:00:00
Title: Asia T-623/20: Kanne 9.10.2020 – Sun West ym. v. komissio

30.11.2020   
            
            
               FI
            
            
               Euroopan unionin virallinen lehti
            
            
               C 414/45
            
         
      Kanne 9.10.2020 – Sun West ym. v. komissio
      (Asia T-623/20)
      (2020/C 414/67)
      Oikeudenkäyntikieli: ranska
      
         Asianosaiset
      
      
         Kantajat: Sun West (Saint-Allouestre, Ranska), JB Solar (Saint-Allouestre), Azimut56 (Saint-Allouestre) (edustaja: asianajaja S. Manna)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan komission 28.7.2020 tekemän päätöksen SA.40349 (2020/MI2) B2/AD/MKL/D*2020/091023, jolla komissio hylkäsi kantajien 2.3.2020 päivätyn kantelun, joka koski Ranskan valtion aurinkosähkön tuottajille 10.6.2006, 12.1.2010 ja 31.8.2010 annettujen tariffipäätösten nojalla maksamia valtiontukia seuraavilla perusteilla:
                  
                              —
                           
                           
                              kantajia on pidettävä asetuksen (EU) 2015/1589 1 artiklan h alakohdassa tarkoitettuina ”asianomaisina osapuolina” ja siksi ne voivat asetuksen (EU) 2015/1589 24 artiklan 2 kohdan nojalla tehdä komissiolle kantelun oletetuista sääntöjenvastaisista tuista,
                           
                        
                              —
                           
                           
                              komission on asetuksen (EU) 2015/1589 12 artiklan 1 kohdan nojalla viipymättä aloitettava alustava tutkimus kaikkien sääntöjenvastaisia tukia koskevien kanteluiden perusteella,
                           
                        
                              —
                           
                           
                              komission on sovellettava SEUT:n valtiotukea koskevia sääntöjä eikä se voi jättää toimimatta
                           
                        
                              —
                           
                           
                              kantajat ovat käyttäneet asetuksen (EU) 2015/1589 33 artiklan standardilomaketta.
                           
                        
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat viiteen kanneperusteeseen.
      
                  1)
               
               
                  Ensimmäinen kanneperuste, joka perustuu Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annetun neuvoston asetuksen (EU) 2015/1589 (EUVL 2015, L 248, s. 9, jäljempänä asetus 2015/1589) 1 artiklan h alakohdan rikkomiseen. Kantajat väittävät tältä osin, että he ovat ”asianomaisia osapuolia”.
               
            
                  2)
               
               
                  Toinen kanneperuste, joka perustuu asetuksen 2015/1589 24 artiklan 2 kohdan loukkaamiseen. Kantajien mukaan niiden kantelu, jonka on toimittanut ”asianomainen osapuoli”, kuuluu kyseisen artiklan soveltamisalaan.
               
            
                  3)
               
               
                  Kolmas kanneperuste, joka perustuu asetuksen 2015/1589 12 artiklan 1 kohdan loukkaamiseen, koska komission olisi tullut kyseisen säännöksen nojalla aloittaa viipymättä alustava tutkinta minkä tahansa sääntöjenvastaista tukea koskevan kantelun johdosta.
               
            
                  4)
               
               
                  Neljäs kanneperuste, joka perustuu SEUT 107, 108 ja 109 sekä asetuksen 2015/1589 rikkomiseen. Kantajat väittävät, että komission on sovellettava Euroopan unionin toiminnasta tehdyn sopimuksen valtiontukea koskevia sääntöjä eikä se voi jättää toimimatta sääntöjenvastaista tukea koskevan kantelun tutkimisessa.
               
            
                  5)
               
               
                  Viides kanneperuste, joka koskee asetuksen 2015/1589 33 artiklan rikkomista. Kantajat väittävät tältä osin, että ne ovat käyttäneet asetuksen 2015/1589 33 artiklan standardilomaketta.